
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 57
                                                           din 28 martie 2019
privind îndreptarea unei erori materiale și modificarea unor contracte de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 6.725/11.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighișoara nr. 89/07.05.2010 privind concesionarea unor suprafeţe de pajişti, prin care, potrivit art. 1 și art. 4 din aceasta, s-a aprobat concesionarea unor suprafețe de teren/pajiști către Theiss Andrei, fiind încheiate ulterior, în temeiul acestei hotărâri contractul de concesiune nr. 2/10.05.2010, având ca obiect suprafața de 23,49 ha teren/pajiște, situată în Municipiul Sighișoara, sat Hetiur, Pășunea Colboș, utilizată pentru pășunat și contractul de concesiune nr. 5/10.05.2010, având ca obiect suprafața de 30,00 ha teren/pajiște, situată în Municipiul Sighișoara, sat Hetiur, Pășunea Corni, utilizată de asemenea pentru pășunat;

Dat fiind faptul că s-a constatat eroarea materială cu privire la numele concesionarului, art. 1 și art. 4 din Hotărârea Consiliului Local Sighișoara nr. 89/07.05.2010 privind concesionarea unor suprafeţe de pajişti, prevăzând în mod eronat numele de Theiss Andrei, în condițiile în care conform datelor din actul de identitate acesta se numește Theiss Andreas; 
Având în vedere cererea înregistrată la Municipiul Sighişoara cu nr. 6.406/07.03.2019, prin care domnul Theiss Andreas, în calitate de concesionar solicită prelungirea duratei a două contracte de concesiune încheiate cu Municipiul Sighișoara, respectiv a contractului de concesiune nr. 2/10.05.2010, având ca obiect suprafața de 23,49 ha teren/pajiște, situată în Municipiul Sighișoara, sat Hetiur, Pășunea Colboș, utilizată pentru pășunat și a contractului de concesiune nr. 5/10.05.2010, având ca obiect suprafața de 30,00 ha teren/pajiște, situată în Municipiul Sighișoara, sat Hetiur, Pășunea Corni, utilizată de asemenea pentru pășunat, în vederea accesării finanțării în cadrul Programului Național de Dezvoltare Rurală pentru perioada 2014-2020, Măsura 10 - agro-mediu şi climă, pachetul 3 - pajiști importante pentru păsări (Crex, Crex: M10.3.1.1.);


Având în vedere una dintre condițiile de eligibilitate pentru accesarea Programului Național de Dezvoltare Rurală pentru perioada 2014-2020, respectiv menținerea angajamentului de către beneficiar pentru o perioadă de minimum 5 ani de la data semnării acestuia;

Având în vedere faptul că pentru accesarea fondurilor se impune ca la data depunerii documentației necesare în cadrul programului, durata contractelor de concesiune să fie valabilă pe o perioadă de minim 5 (cinci) ani; 

Având în vedere că aceste contracte au fost încheiate pe o perioadă de 10 ani, începând cu data de 10.05.2010, cu posibilitate de prelungire pentru o perioadă egală cu cel mult jumătate din durata inițială cu acordul părților, respectiv 5 ani, conform prevederilor art. 6 din aceste contracte;

Având în vedere că prin Programul Național de Dezvoltare Rurală - PNDR 2014–2020, document aprobat de către Comisia Europeană prin Decizia C(2015)3508/26.05.2015, s-a avut în vedere îmbunătățirea echilibrului dintre dezvoltarea economică și utilizarea durabilă a resurselor naturale, dar și menținerea și creșterea atractivității zonelor rurale, ca elemente de bază în diversificarea activităților economice, iar beneficiarii plăților compensatorii sunt fermierii utilizatori de terenuri agricole; 

Având în vedere faptul că potrivit datelor declarate la Registrul Agricol, concesionarul nu mai deține în proprietate animale din specia caprinelor, însă deține 85 capete ovine;
Ținând cont de faptul că oile și caprele, deși sunt specii diferite, fac parte din aceeași subfamilie a rumegătoarelor;

Având în vedere faptul că potrivit Ordinului nr. 544/2013 privind metodologia de calcul a încărcăturii optime de animale pe hectar de pajiște emis de Ministerul Agriculturii și Dezvoltării Rurale, coeficientul de conversie al ovinelor este același cu cel pentru caprine, adică 0,15;

Având în vedere faptul că potrivit Hotărârii Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de Urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, art. 1 lit. e), activitatea de creștere a ovinelor și caprinelor este prevăzută în Regulamentul (CE) nr. 1.893/2006 al Parlamentului European şi al Consiliului, în aceeași diviziune - 01, grupă - 014 și clasă – 0145;

Ținând cont de prevederile Legii nr. 287/2009 privind Codul civil, republicat, cu modificările şi completările ulterioare;

Având în vedere că, prin modificarea contractelor de concesiune se aduc venituri suplimentare la bugetul local;

Ținând cont de faptul că în urma modificării contractelor de concesiune, nu sunt afectate planurile de sistematizare și că bunurile concesionate nu fac obiectul Legii nr. 10/2001, republicată, cu modificările şi completările ulterioare și al Legii nr. 247/2005, cu modificările şi completările ulterioare;

Având în vedere Raportul de specialitate comun al Arhitectului șef și al Direcţiei Administrarea Patrimoniului, înregistrat cu nr. 6.724/11.03.2019 prin care se propune îndreptarea erorii materiale și modificarea unor contracte de concesiune, respectiv a contractului de concesiune nr. 2/10.05.2010, având ca obiect suprafața de 23,49 ha teren/pajiște, situată în Municipiul Sighișoara, sat Hetiur, Pășunea Colboș, utilizată pentru pășunat și a contractului de concesiune nr. 5/10.05.2010, având ca obiect suprafața de 30,00 ha teren/pajiște, situată în Municipiul Sighișoara, sat Hetiur, Pășunea Corni, utilizată de asemenea pentru pășunat, îndeplinindu-se prevederile legale în acest sens;
           Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c” şi (5) lit. „b”, (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E :

Art. 1. Se aprobă îndreptarea erorii materiale de la art. 1 și art. 4 din Hotărârea Consiliului Local Sighișoara nr. 89/07.05.2010 privind concesionarea unor suprafeţe de pajişti, cu referire la numele concesionarului, în sensul modificării numelui acestuia din Theiss Andrei în Theiss Andreas, conform datelor din actul de identitate și prin urmare, înscrierea numelui corect în contractele de concesiune nr. 2/10.05.2010 și nr. 5/10.05.2010, astfel cum vor fi completate și modificate prin act adițional. 

Art. 2. (1) Se aprobă modificarea contractului de concesiune nr. 2/10.05.2010 încheiat între Municipiul Sighișoara, în calitate de concedent și Theiss Andreas, în calitate de concesionar, având ca obiect suprafața de 23,49 ha teren/pajiște utilizată pentru pășunat, situată în Municipiul Sighișoara, sat Hetiur, Pășunea Colboș, în sensul prelungirii duratei contractului de concesiune cu 5 (cinci) ani, respectiv până la data de 31.12.2024, în vederea îndeplinirii de către concesionar a criteriilor de eligibitate pentru accesarea de fonduri acordate prin Programul Național de Dezvoltare Rurală - PNDR 2014–2020, Măsura 10 – agro-mediu și climă Sub-măsura 10.1 – agro-mediu și climă, Pachetul 3 – pajiști importante pentru păsări - sub-pachetul 3.1 – Crex crex.

(2) Modificarea contractului de concesiune se va face prin act adiţional.


(3) Restul clauzelor contractuale din contractul de concesiune nr. 2/10.05.2010 îşi menţin valabilitatea între Municipiul Sighişoara şi Theiss Andreas.

Art. 3. (1) Se aprobă modificarea contractului de concesiune nr. 5/10.05.2010 încheiat între Municipiul Sighișoara, în calitate de concedent și Theiss Andreas, în calitate de concesionar, având ca obiect suprafața de 30,00 ha teren/pajiște utilizată pentru pășunat, situată în Municipiul Sighișoara, sat Hetiur, Pășunea Corni, în sensul prelungirii duratei contractului de concesiune cu 5 (cinci) ani, respectiv până la data de 31.12.2024, în vederea îndeplinirii de către concesionar a criteriilor de eligibitate pentru accesarea de fonduri acordate prin Programul Național de Dezvoltare Rurală - PNDR 2014–2020, Măsura 10 – agro-mediu și climă Sub-măsura 10.1 – agro-mediu și climă, Pachetul 3 – pajiști importante pentru păsări - sub-pachetul 3.1 – Crex crex.
(2) Se aprobă modificarea contractului de concesiune nr. 5/10.05.2010 încheiat între Municipiul Sighișoara, în calitate de concedent și Theiss Andreas, în calitate de concesionar având ca obiect suprafața de 30,00 ha teren/pajiște utilizată pentru pășunat, situată în Municipiul Sighișoara, sat Hetiur, Pășunea Colboș și în sensul că suprafața de pajiște va fi utilizată pentru ovine/caprine, cu menținerea încărcăturii minime de 0,3 UVM/ha și maxime de 1 UVM/ha.

(3) Modificarea contractului de concesiune se va face prin act adiţional.


(4) Restul clauzelor contractuale din contractul de concesiune nr. 5/10.05.2010 îşi menţin valabilitatea între Municipiul Sighişoara şi Theiss Andreas.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 5. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  2 ex. Direcția Administrarea Patrimoniului;

  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic;

  1 ex. domnul Theiss Andreas.
12 ex.
B.A. 

